กรณ์แนะธปท.รับมือบาทแข็งค่า
รมว.คลัง เผยเงินบาทแข็งค่าในรอบ26เดือน เป็นไปตามการขยายตัวศก.-ส่งออกโตดีแนะธปท.ปรับแนวบริหารจัดการรับมือ
9 ส.ค. 2553

รมว.คลัง เผยเงินบาทแข็งค่าในรอบ26เดือน เป็นไปตามการขยายตัวศก.-ส่งออกโตดีแนะธปท.ปรับแนวบริหารจัดการรับมือ
นายกรณ์ จาติกวณิช รมว.คลัง เปิดเผยว่า ค่าเงินบาทที่แข็งค่าที่สุดในรอบ26เดือนเมื่อช่วงเช้าวันนี้ เป็นไปตามการขยายตัวของเศรษฐกิจและการส่งออกที่เติบโตดี พร้อมแนะนำให้ธนาคารแห่งประเทศไทย ปรับแนวทางบริหารจัดการเพื่อรับมือกับการปรับค่าเงินบาทแข็งค่า
รายงานข่าวจากนักบริหารเงินจากธนาคารกรุงศรีอยุธยาเปิดเผยว่า เงินบาทเปิดตลาดเช้านี้อยู่ที่ระดับ 31.99/32.00 บาท แข็งค่าขึ้นจากเย็นวันศุกร์ที่ปิดตลาดที่ระดับ 32.05/06 บาท/ดอลลาร์ และล่าสุดเงินบาทแข็งค่าอยู่ที่ 31.96/97 บาท/ดอลลาร์ ซึ่งอยู่ในระดับที่แข็งค่าที่สุดในรอบ 26 เดือน หรือนับตั้งแต่ พ.ค.51